אאוטלוז

אָאוּטְלוֹז (באנגלית: Outlawz), אשר בעבר נקרא אָאוּטְלוֹ אִימוֹרְטַלְז (Outlaw Immortalz), הוא הרכב היפ הופ אמריקאי שהוקם על ידי טופאק שאקור לאחר שחרורו מהכלא בסוף 1995. ההרכב ידוע בעיקר באלבומים ובשירים רבים שהם ביצעו עם טופאק שאקור. בשנים הראשונות של אאוטלוז, הם היו ידועים כ-Dramacydal (דרמסיידל). Dramacydal הופיעו לראשונה לצד טופאק שאקור בסינגל Holler If Ya Hear Me.‏ Dramacydal הורכבה מ-"K-Dog", ששינה את כינויו ל"קאסטרו" (Kastro),‏ מ-"Young Hollywood" ששינה את כינויו ל"יאקי קדאפי" (Yaki Kadafi),‏ מ-"Mutah", או "Mu", ששינה את כינויו ל"נפוליאון" (Napoleon) ומ-"Big Malik" ששינה את כינויו ל"אי.די.איי מין" (E.D.I. Mean). כשטופאק שאקור חתם בדת' רואו רקורדס לאחר שחרורו מהכלא, הוא צירף את מורפם שאקור (אחיו החורג) וביג סייק מההרכב ת'אג לייף. יאקי קדאפי, נפוליאון, קאסטרו, חוסיין פתאל, אי.די.איי מין ו-Storm (האישה היחידה בהרכב) התווספו גם להרכב, ביחד הם יסדו את ההרכב המקורי של Outlaw Immortalz. הם הופיעו לראשונה כהרכב באלבום All Eyez on Me של טופאק. ההרכב התארח בדיס Hit 'Em Up נגד יריבו הנוטוריוס בי. איי. ג'י.. לאחר הרצח של טופאק הם הורידו את המילה immortal (אלמותי) מהשם של ההרכב, והופיעו יחד כ-"אאוטלוז" ללא החברים מת'אג לייף.‏ Young Noble התווסף ללהקה בתחילת קיץ 1996, וההרכב הופיע יחד באלבום הסטודיו האחרון של טופאק, The Don Killuminati: The 7 Day Theory. חודשיים לאחר הרצח של טופאק שאקור, נורה יאקי קדאפי בראשו כששהה אצל חברתו בניו ג'רזי. שנתיים לאחר הרצח של קדאפי, נפוליאון האשים את אחיינו ברצח קדאפי. אף על פי שטופאק שאקור ביקש מחברי ההרכב שלא לחתום בלייבל דת' רואו רקורדס, לאחר מותו הם חתמו בחברת התקליטים. כתוצאה מכך פתאל עזב את ההרכב, בטענה שההרכב לא היה נאמן לטופאק. נפוליאון עזב את הלהקה, לאחר שהמיר את דתו לאסלאם, וכיום הוא מטייל ברחבי העולם ומלמד את האסלאם. בזמן שטופאק היה האמרגן של Storm ועבד איתה על אלבום הסולו הראשון שלה, הוא החתים אותה בדת' רואו רקורדס. היא בחרה לעזוב את הלייבל לאחר מותו של טופאק. אאוטלוז התארחו בשירם "Magnum Force" ו-"Veterans' Day" של הסופרגרופ הניו יורקי Boot Camp Clik. אאוטלוז ידועים ביחסיהם הטובים עם הסופרגרופ, עוד מהתקופה שטופאק עבד עם הסופרגרופ על האלבום "One Nation" שלא יצא לאור בסופו של דבר. ב-1999 הוציאו אאוטלוז את אלבומם הראשון כהרכב, Still I Rise, עם הקלטות של טופאק שטרם התפרסמו. האלבום יצא לאור בדת' רואו רקורדס. ביג סייק התארח באלבום, אף על פי שעזב את ההרכב. בסוף שנת 2000 ההרכב הוציא את אלבומו השני, Ride Wit Us Or Collide Wit Us. האלבום לא זכה להצלחה שזכה לה האלבום הקודם. ב-2008 חתם ההרכב בלייבל Ca$hville Records של הראפר יאנג באק. ב-2009 עזב קאסטרו את ההרכב כדי לקדם את קריירת הסולו שלו. ב-2011 הוציא ההרכב את האלבום Perfect Timing, שבו התארחו: יאנג באק, טק ניין, סקארפייס, קרייזי בון, באן בי ואמנים נוספים. לכל חבר בהרכב הוענק כינוי של רודן/מנהיג צבאי או אויב של אמריקה. מקיאוולי (טופאק שאקור) - על שם הפילוסוף הפוליטי ניקולו מקיאוולי יאקי קדאפי (יפיהו פולה) - על שם הדיקטטור הלובי, מועמר קדאפי. חוסיין פתאל (ברוס וושינגטון) - על שם המנהיג העיראקי, סדאם חוסיין. מוסוליני או ביג סייק (טיירוס היימס) - על שם השליט האיטלקי, בניטו מוסוליני. קאסטרו (קטארי קוקס) - על שם המנהיג הקובני, פידל קסטרו. חומני או מופרים שאקור (מוריס שאקור) - על שם מנהיג המהפכה האיראנית, רוחאללה ח'ומייני. אי.די. איי מין (מלקולם גרינרידג') - על שם הדיקטטור האוגנדי, אידי אמין. נפוליאון (מוטאח ביל) - על שם השליט הצרפתי, נפוליאון בונפרטה. סטורם (דונה הרקנס) - האישה היחידה בהרכב. Young Noble (רופוס קופר השלישי) - החבר האחרון שהצטרף להרכב. 1999: Still I Rise 2000: Ride wit Us or Collide wit Us 2001: Novakane 2002: Neva Surrenda 2005: .Outlaw 4 Life: 2005 A.P 2008: We Want In: The Street LP 2011: Perfect Timing 2006: Can't Sell Dope Forever (עם Dead Prez) 2002: Outlawz: Worldwide 2007: Can't Turn Back 2009: Outlaw Culture Vol. 1 2009: Outlaw Culture Vol. 2 2009: Outlaw Culture Vol. 3 2009: Cashville Takeover (עם Ca$hville Records) 2010: Killuminati 2K10 2011: Killuminati 2K11 2012: Welcome 2 Cashville (עם Ca$hville Records) 2006: Retribution: The Lost Album 2010: The Lost Songs Vol. 1 2010: The Lost Songs Vol. 2 2010: The Lost Songs Vol. 3 2002: (Still I Rise (Part 2 2006: Ghetto Monopoly אתר האינטרנט הרשמי של אאוטלוז אאוטלוז, ברשת החברתית פייסבוק אאוטלוז, ברשת החברתית אקס (טוויטר) אאוטלוז, באתר AllMusic (באנגלית) אאוטלוז, באתר MusicBrainz (באנגלית) אאוטלוז, באתר דיזר אאוטלוז, באתר Discogs (באנגלית) אאוטלוז, באתר Songkick (באנגלית) אאוטלוז, באתר Genius אאוטלוז, באתר בילבורד (באנגלית)